බෙන්ජමින් නෙතනියාහු

බෙන්ජමින් "බිබී" නෙතනියාහු ( උපත 21 ඔක්තොම්බර් 1949) යනු, 2022 දෙසැම්බර් මස සිට ඊශ්‍රායෙලයෙහි අග්‍රාමාත්‍යවරයා තනතුර හොබවන සහ මෙම තනතුර පූර්වයෙහිදී 1996 වසරෙහි සිට 1999 වසර දක්වාත් යළිත් 2009 වසරෙහි සිට 2021 වසර දක්වාත් හෙබවූ ඊශ්‍රායෙල දේශපාලනඥයෙකි.   ඔහු  ලිකුඩ් පක්ෂයෙහි සභාපතිවරයා වෙයි. රටෙහි ඉතිහාසයෙහි ඉතා දිගු කලක්  අග්‍රාමාත්‍ය තනතුර හොබවා ඇති නෙතනියාහු මුළු අවුරුදු 15 කට වඩා එම තනතුරෙහි සේවය කර ඇත. ඊශ්‍රායෙලය විසින් නිදහස ප්‍රකාශ කිරීමෙන් පසුව ඊශ්‍රායෙලයෙහි උපත ලබා ඇති පළමු අග්‍රාමාත්‍යවරයාද ඔහුම වෙයි..

 ඓහිකවාදී යුදෙව් දෙමව්පියන්ට දාව ටෙල් අවීව් හිදී උපන් නෙතනියාහු, ඇති දැඩි වූයේ ජෙරුසලෙමෙහි සහ විටෙක, එක්සත් ජනපදයෙහි ෆිලඩෙල්ෆියා, පෙන්සිල්වේනියා හිදීය. 1967 වසරෙහිදී ඔහු යළි ඊශ්‍රායෙලයට පැමිණියේ ඊශ්‍රායෙල ආරක්ෂක හමුදා වෙත එක් වීමටය. සෙයියාට් මට්කාල් විශේෂ බලකායෙහි කණ්ඩායම් නායකයෙක්වූ ඔහු මෙහෙයුම් කිහිපයකට සහභාගී වී කපිතාන් නිලය දක්වා උසස් වීම් ලැබුයේ ගෞරවාන්විතව සේවයෙන් මුදවීම ලැබීමට පෙරය.තාක්ෂණය පිළිබඳ මැසචූසට්ස් ආයතනය වෙතින් උපාධි ලැබීමෙන් පසුව, බොස්ටන් උපදේශක කණ්ඩායම සඳහා ආර්ථික උපදේශකයෙක් බවට නෙතනියාහු පත්විය. 1978 වසරෙහිදී ඔහු යළි ඊශ්‍රායෙලයට පැමිණි යොනතන් නෙතනියාහු ත්‍රස්ත-විරෝධී ආයතනය ඇරඹීය. 1984 සිට 1988 දක්වා, නෙතනියාහු  ඊශ්‍රායෙලය වෙනුවෙන් එක්සත් ජාතීන්ගේ ස්ථීර නියෝජිත විය.  නෙතනියාහු  ප්‍රමුඛත්වයට නැඟුනේ   1993 වසරෙහිදී ලිකුඩ් පක්ෂයෙහි සභාපති ලෙසින් තේරී පත්වී, එනයින්  විපක්ෂ නායක තනතුරට පත්වීමෙන් අනතුරුවය.  1996 මැතිවරණයෙහිදී, නෙතනියාහු විසින්  ෂිමොන් පෙරෙස් පරදවා, ජනප්‍රිය ඡන්න්දයෙන් සෘජුව තේරී පත්වූ පළමුවන ඊශ්‍රායෙල අග්‍රාමාත්‍යවරයා මෙන්ම එහි ලාබාලතමයාද බවට පත්විය. තනි වාරයක් සේවය කිරීමෙන් පසුව, නෙතන්යාහු සහ ලිකුඩ් 1999 මැතිවරනයේදී එහුඩ් බරක්ගේ වන් ඊශ්‍රායල් පක්ෂය විසින් දැඩි ලෙස පරාජයට පත් කරන ලදී; නෙතන්යාහු දේශපාලනයෙන් සම්පූර්ණයෙන්ම විශ්‍රාම ගැනීමට තීරණය කළ අතර පෞද්ගලික අංශයට ඇතුළු විය. වසර කිහිපයකට පසු, ලිකුඩ් සභාපති ලෙස ඔහුගේ අනුප්‍රාප්තිකයා වූ ඒරියල් ෂැරන් අගමැති වීමෙන් පසුව, නෙතන්යාහු නැවත දේශපාලනයට පැමිණීමට ඒත්තු ගැන්වූ අතර විදේශ කටයුතු අමාත්‍යවරයා සහ මුදල් අමාත්‍යවරයා ලෙස කටයුතු කළේය. මුදල් අමාත්‍යවරයා ලෙස නෙතන්යාහු ඊශ්‍රායල ආර්ථිකයේ ප්‍රධාන ප්‍රතිසංස්කරණ ආරම්භ කළ අතර ඒවා ඊශ්‍රායලයේ පසුකාලීන ආර්ථික ක්‍රියාකාරිත්වය සැලකිය යුතු ලෙස වැඩිදියුණු කළ බවට විචාරකයින් විසින් ගෞරවයට පාත්‍ර විය. නෙතන්යාහු පසුව ෂැරොන් සමඟ ගැටී, ගාසා තීරයෙන් ඉවත් කිරීමේ සැලැස්ම සම්බන්ධයෙන් ඇති වූ එකඟ නොවීම් මත ඉල්ලා අස්විය. 

 මූලාශ්‍ර